ISIGIDIMI SAMAXOSA, FEBRUARY 2, 1885. 15

U General Gordon.—Ezokugqibela indaba ziti u General Gordon usapilile, nokuba okaka-kampetu *(rebels)* ude wake wabatyela ukubabulal’ oku. Uba dudumise nge ruluwa abe yinxale kwimi bolompo abo yimbile yakuti citi pantsi kwemizi yotshaba. Inqaba zalo ozise Omderman zidudunyisiwe, kwafa intw'eninzi yondiyalwa.

I Mahdi.—Amapepa ama Arab, ati i Mahdi iyazoyikela ukuba ayikupumelela kufike lomfo ungu Lord Wolseley nje. Uyaqonda ukuba ilishwa elake lehlela u King Theodore wama Abissiniya beli pezu kwake oku inguye nje. Kutiwa ne ntente yake ihleli iraulwe zingcamba ezintatu zentlola zimane zikululana; kwaye kungeko bani unokuke asondele etenteni yake ebusuku nangomgama ozinyawo ezi 30. I Mahdi, selisoyika nokudliswa, selipekelwa ngu mkayo emtanda kunene, nentombi zayo ezimbini.

Ubugqwira.—Kuko abantu abazibekele ukwenza umse- benzi oncolileyo, Pesheya, ekutiwa zi “ Shawm.” Abanye kwesi sizwe kutiwa ngama *Irish,* basalwa lamfazwe indala yokuzama inkululeko kuma Ngesi, ukuze azilaule ngokwawo. Bamanyane namawawo ase America ngomsebenzi omdaka wokugcayisela nge ruluwa izilauli, nendlu zakwa Rulumente. Ezokugqibela indaba zibika ukutiywa emcancatweni we *London Bridge* epantse ukonakala. Ucingo Iwale veki lubika ukugcayiselwa kwendlu ye Palamente, nendlu ekufupi netyalike enkulu encwabela inkosi, nezikulu ekutiwa yi *Westminister Abbey.* Konakele ezinye izindlu

nakuba ityalike leyo isindile. Azi obu bugqwira bopela ninina?

EZASE LIVINGSTONIA.

Kwela Bangoni.—Abahlobo betu u Mr. Koyi, no Mr. George William a bebe sapilile. U Mrs. Koyi ufikile kona. Umsebenzi usaqubeka kakuhle.

E Blantyre.— U Mr. Kagaso Sazuze utshatiswe no Miss Jane Bisset ngo 13 September, 1884, ngu Rev. D. C. Scott, umongameli weso sikolo, yaluvuyo olukulu lomini, u Kagaso lowo uyafundisa. Omnye umhlobo wetu u Mr. Joseph Bismark wazeka naye, intombi yelakowabo. Yena uqale isikolo esitsha imayile ezimashumi mahlanu ngapaya kwe Blantyre. Uquba kakuhle.

INCWADI ZABA BALELI.

[Sizamkele incwadi zababaleli betu esinosizi ukuba singena kuzifaka: (1) Eka “ Robert Maqubela ” okalazela ukutetelwa kwamatyala enkundleni pandle endaweni yasendlwini. (2) Eka “ Mgubela ” ebula laminyani midala kade idujwa yobu Tempile noqwelo, kodwa akuko nto intsha ayivelisayo. (3) Eyomnye umzalwana, esililibeleyo igama lake, oteta “ ngokunqaba kwe matshisi, engoko aba Fundisi mababuyele kozidosha, babe bekokela iremente zabo ukuze zibonele kubo!” Kanene ngaba Fundisi bodwa na abatshayayo? Ezoncwadi ayibonakali eyona nto ziteta yona; azinaxabiso kuti lipi, ngapa- ndle mhlaumbi kokubanga intsini nokumangalisa osukuba ezifunda ukude umntu adle ixesha, nemali zake, ngokubala atumele ubuvuvu obunje.

Wena ''Cas’ ukozela,'' ngeyako eteta ngokozela etyalikeni yase Bayi, cebisana nabapati msebenzi balo tyalike. Ukuba iqinga lako linefa bolamkela.—Editor *Isigidimi.]*

 KULUNGILE UKUTI INTO EYONAKALISAYO ITYIWE!

Egqili, Dee. 25, 1884.

Mr. Mhleli,—Kute apa e Gqili ngeveki epambi kwe Christmas zagaleleka inkumbi, basuke abe Sutu bapuma nengobozi babutela, besiti, “ Umntu ke ngoku angahlala nokutya kwake, asipindi sitenge oku indyebo ifikileyo nje." Ke nenkumbi azonakalisanga kukubi, ngokuba likukutya ngokwazo, kupangwana ngazo.

Owakona.

[Lencwadi isibize ipeni zone ngokusuke umniniyo angabeki stampu.

Unga umbaleli wetu angayinakana londawo.—Ed. *Isigidimi ]*

LIPINA IGUNYA LEMITETO YEZIKOLO?

Nkosi yam,—ndincede undifakele lombuzo endiwubekisa kwingcingi zoluntsundu. 1. Imantyi zidalelwe ukukangela izonakalo zomhlaba, umntu wonke oxwebileyo nobomvu, bangalwi ngamasimi nempahla. Zimise ke izibonda ukuba zibe ngamehlo azo. Siyema nesibomvu pezu kwesikolo. Anditsho ke ukuti oku kuposisekile. Kodwa nditi lento yokuba iti into ilindele imantyi nesibonda ayifezi nto ngokweli xesha ; kunganjanina kufunwe abantu bezikolo ukuba bangalindeli kwi mantyi nezibonda, babe negunya lokuzimisela imiteto yezikolo zabo, abayakuti bakuqonda ukuba into etile iyonakalisa bahlangane bayenzele umteto otintelayo, ze ati akuba ubani esilwa nawo bakwazi ukumtetisa? 2. Abafundisi ke basinceda kakulu kulento ngamaxesha obu- denge, ngoku babuye umva bakubona ukungaviwa kwabo, kuba benge- na kwenza nto ngapandle kokukupa erementeni, kodwa yena umntu lowo angayeki ukuzikolisa ngalonto. Selekohlwa kuba angati eke wenza enye into ngoku zosezimtsibela inqola ezi. Kufuneka ke kuko imbumba *(common bond)* etile eyakuba nokunceda umfundisi ngapa-

ndlo kwe remente. Ngoku ne dyakana azinaluncedo; zininzi ke izikolo ezisezibangile yilento, zininzi ezisaya kubanga. Yena u Nobenza-Bedela ade atakazele nje uti umfo wase Ngcwazi wobehle afeze umteto wase Ngcwazi na? Ndisesenu isicakana

Henry Xuku.

Glen Grey, Oct. 12, 1884.

Sicela uxolo kumbaleli wetu ngokuyilibazisa incwadi yake ngenxa
yokuswela isituba ngapambi koku, Asikolwa kodwa ukuba imibuzo

yake iswele ncasa ngakuba ilityazisiwe. Ukuba akuko wumbi woyipe-
ndula, mhlaumbi soke sibe nezwana esoliti jwaxa.—Editor

I ANNIVERSARY YAKWA FELTMAN.

NGOMHLA wama 24 ku December ogqitileyo bendimenyiwe nam elu-
viweni Iwentsapo zase Zazulwana. Ndanduluka kusasa neqela lama-
dodana alapa Egcuwa. Hai siye safika sahla sabona ukuba lo ngu-
mhla omkulu ema Zizini, kwakungengangamntu, inkosi zama Mfengu
nama Gcaleka, izibonda, imantyi, amapoliaa, i teachers, ndingasateti
ngabafazi nabantwana. sendiyakuti kuba ipepa lingelilo elam ndenze
amazwi amafupi, nditi zaziko nezicaka zika Tixo abafundisi.

Imantyi ezaziko ndiqonda u Capt. Blyth, R. M. Stanford, Capt.
Hook ; abafundisi endabaqondayo ngu Rev. W. *J.* Hacker, Rev.
Mr. Perry, Rev. P. J. Mzimba, no Rev. J. Vuso; otitshala yayingo
Messrs. K. G. Underwood, E. Mda, T. Ndwandwa, Mise J. Feltman,
nam nezinye ke.

Siye sangena etyalikeni yapela indawo ngenxa yobuninzi babantu,
bada bakutshelwa pandle abanye, ndite mna ngenxa yokutanda lento
iza kwenziwa lusapo, ndati kula mapolisa akupa abantu mna niya
kude ninditwale ngezandla ndingavumi ukuposwa yinto ezakuhanji-
swa.

Isihlalo satatwa ngu Capt. Blyth emva kokuvulwa intlanganiso
ngeculo 131, kwatandazwa ngu Rev- John Vuso, kwahanjiswa ke.
Lwati usapo Iwento ka Ndwandwa Iwafunda njengokungati akuko
mntu ubonelayo, alwabi nantloni. Eyona nto ibete kwayola zihlobo
zam kukuva abantwana base Africa befunda izinto ezinqabileyo
ngenteto yase England, becula amaculo amnandi kunene abete sali-
kumbula iculo ekutiwa ama Kristu aya kulivuma pezu kwentaba ze
Ziyone, iculo lika Moses nele Mvana. Emva koviwo u Capt. Blyth
waba amabaso. Emva kwalowo umsebenzi kwatetwa amazwi amba-
Iwa ngo Capt. Blyth, Rev. Hacker, R. M. Stanford, Esq., Capt. Hook,
no Mr. Feltman.

Sapuma, kanti kumaxa siya kwemnandi into, igubu elabeta amaculo
egubu lamajoni ngohlobo endaliva libetwa yimikosi yabelungu uku-
nyuka kwayo isiya kwa Tshaka. Yati inkwenkwana ekutiwa ngu
Mkwananzi ka Mr. Ndwandwa yenza omnye ummangaliso xa kudlala
igubu. Ndite ndakukangela kubazali babantwana ndabona ukuba
namhla lixolile.

U Mr. Ndwandwa uwunyamekele umsebenzi wake, ngomnye wama-
dodana esitembele kuwo ukuba i Africa ikanyiselwe yi Titshala yoku-
qala eyakutshwa e Healdtown pantsi kwemfundo enobom ka Mr. G.
Baker. Mandipeze zihlobo zam ngeliti yonke into engumntu eyayiko
apo eyabona isikolo nomzi wento ka Bikitsha yaliqonda ilizwi eliti,
“ Kuzo zonke intlanga lowo osukuba endoyika ndomtamsanqela.”
George Pamla.

UMXUBE WESI-XOSA.

Nkosi,—Ngenxa yokuba kude ndiya kuhlala ndisiva zidlule, ndipendule into ekungasatetwa yona. Kutekani na ngale ndawo kutyo- tywana ngayo yinxenye yaba baleli be *Sigidimi,* yokufaka amazwi esi Ngesi e *Sigidimini Sama-Xosa?* Nditsho kuba ngu nawe-nawe. Uti omnye esola omnye abe naye engemsulwa kulonto asola omnye ngayo; nje ngo ka Ganda oti, Madubela ukwafana no Maqubela nawe ufumana isizatu kuye nje. Ndingayi kude, nditi nawe ka Ganda ukwafana nabo bazalwana babini kuba kwakumgca wokuqala wenteto yako ufake isi Ngesi, nangona ndingaziyo ukuba utsho ukulipina icala wena. Ukutsho andinigibi nganto nonke nina enicase amazwi esi Ngesi kwi *Sigidimi.* Umntu ocase inteto yesi Ngesi ukuba ifakwe esi Xoseni ngolu hlobo yenziwa ngalo, ubefanele ukutelelwa ngamadoda amemeza ngelokuti, “ Pambili ’nto zak’wetu,” angasuke atete into engananzwa bani, esuke ibe ludunkanka. Kunyuswa lupina uhlanga olu konakali- swa ubungcwalisa balo? Inteto yesi Xosa ayisemva kwanteto ngokuba mnandi, okokuba ingabamba ihlonyelwa ngamazwi asemzini ingaswele awayo. Abe Lungu masibutande nganto zimbi, kungabi ngoku *nyelisa* inteto yohlanga. Nditi kuku *nyelisa* inteto oko, kuba uti usapulapula ukuma kwayo, suke umntu wakona afake nteto yimbi yasomzini, kusuke kuteze umzimba, itshabe nalonto, mhlaimbi akulazi nelozwi lesi Ngesi alifakuyo, ude ufumane ugqite ungayivanga nalonto abe eyiteta. Ungateta isi Xosa esimnandi ngapandle ko *of* *course, in fact, only, triumphantly too,* esizele ngabo i *Sigidimi* sika October. Bantu bafundileyo niya kuhlala nirorelwa, kusitiwa niti oyihlo zi *tayi,* Ungafika kwinkoliso yezinto enizenzayo umntu eteta ngendodana yakowabo, amadoda amakulu ayapi na, kungenxa yokuba ongena kunyusa luhlanga na wona? Inqina lonto lento yokuteta isi Ngesi o *Sigidimini.* Anibakumbuleli abantu abangabanga natuba lokusifunda esi Singesi, kuba ndikolwa ukuba bako abasamke- layo *Isigidimi,* bengasazi isi Ngesi. Bona abe Lungu abati bakubona inteto yama Xosa isenjiwa nje ngabaniniyo, bati kumhla kusingiswa pina? Ndihlala ndiba nentloni ndinge ndinguzifaka emhlabeni ndakuva abantu abumnyama beteta isi Ngesi. Anditeti nto ngamaqabane xa sukuba ewodwa. Ingeyiyo into endaka ndahlangana nayo e Mtata, endaqubisana nomhambi wendlela endingazange ndimbone ngapambili, wandibuza indlu ka sibanibani nge Singesi, mhla ndasuka ndakohlwa. Ukuba ndandinomnye ngendandite makandikumshele ndimxelele, ndade ngokukohlwa ndamxelela kwa ngesi Xosa, kanti uyasiva.

Ukutsho nditi madoda enipete inteto yohlanga ngokupata i *Sigidimi* yikangeleni lento. Bekufanele ukuka ibe yenye yezinto ezibangela ukuba ingamkelwa inteto yomntu obala nge

J. Maneli.

S. Augustine’s College, Canterbury,

4 December, 1884.